דנבר הדינוזאור האחרון

דנבר הדינוזאור האחרון (באנגלית: Denver, the Last Dinosaur) היא סדרת אנימציה צרפתית-אמריקאית בת 50 פרקים שהופקה לטלוויזיה בשנת 1988. 

הסדרה שודרה בערוץ הראשון בין השנים 1992- 1993.

בשנת 2018 הופקה לסדרה סדרת אתחול בהנפשה ממוחשבת, כאשר היא שודרה לראשונה ב-27 באוגוסט 2018 בערוץ M6 הצרפתי. האתחול שודר לראשונה בישראל בערוץ הילדים בדיבוב עברי ב-5 ביולי 2020, תחת השם "דנוור הדינוזאור האחרון".

עלילה
קבוצת נערים מקליפורניה (שולי, ירמי, צלי ומאריו) מגלים ביצת דינוזאור אשר בוקעת ומתוכה יוצא דינוזאור קטן וידידותי. את שמו דנבר הוא מקבל אחרי שהנערים ראו פרסומת על גבי אוטובוס לעיר דנוור. דנבר הוא דינוזאור יוצא דופן אשר אוהב לנגן בגיטרה ולרכב על סקייטבורד. הוא מסוגל לחזור לתקופה הפרה-היסטורית בעזרת חלק מהביצה שממנה בקע. דנבר מוצא מקלט אצל החבורה מפני האמרגן מורטון פיצבק אשר רוצה להתעשר מלכידתו של דנבר.

דמויות

הטובים 
 דנבר (גיל זמק) - גיבור הסדרה.
 שולי (איתי בארלי) (וולי) - הנער אשר מאמץ את דנבר בביתו.
 ירמי (אסף כחולי) (ג'רמי)
 צלי (טל בלכרוביץ') (שיידס)
 מאריו (ירמי קפלן)
 קייסי (שירלי טפר) - הצעירה שבחבורה. מאוהבת במאריו.
 אתי (אורית ירון) (הד'ר) - אחותו הגדולה של שולי.

הרעים 
 מורטון פיצבק (יעקב בוך) - מפיק קונצרטים רשע. בחלק מהפרקים עוסק גם בדברים אחרים. באחד הפרקים גנב את חתיכת קליפת הביצה של דנבר.  
 פרופסור פונט (עפרון אטקין) - מדען רשע אשר עובד לעיתים בשביל מורטון.
 ניק (גיל זמק) - המנהיג של קבוצת בריונים אשר מתנכלת לנערים.

קישורים חיצוניים

הערות שוליים 

סדרות הנפשה אמריקאיות
סדרות טלוויזיה אמריקאיות שעלו לשידור בשנות ה-1980
הערוץ הראשון - תוכניות רכש
סדרות טלוויזיה על דינוזאורים
ערוץ 2: תוכניות רכש